Nordjyllands Politi rykkede tirsdag over middag massivt ud til Aalborg Universitetshospital, hvor en kvinde havde indtelefoneret en bombetrussel.

Tirsdag klokken 12.27 blev Nordjyllands Politi kaldt ud til Aalborg Universitetshospital Sygehus Syd. Sygehuset modtog på det tidspunkt en telefonisk bombetrussel og indsatsleder samt flere patruljer rykkede ud til stedet. - Men vi leder ikke efter en bombe. Truslen kom fra et kendt telefonnummer, som tilhører en kvindelig patient på sygehuset, der er psykisk uligevægtig og er kendt for lignende tilfælde før, siger vagchef ved Nordjyllands Politi Carsten Kjær. Derefter vurderede politiet sammen med sygehuset at betragte truslen som grundløs. Man leder nu på og omkring sygehuset efter kvinden.